\NormalFont\ShortTitle{Filimon}

{\MT Filimon

\par }{\MTB Poli'a Filimoni Avonkremi'nea Naneke



\par }\OneChap {\SH Filimoni kazokazo eri'za ne'mo'ma atreno fre'negeno Poli'a ete huntegeno vu'nea naneke
\par }
{\PP \VerseOne{1}Hagi nagra Poli'na, Krais Jisasi erizante kina hu'nomo'nane, nenafu Timoti'ene ama avona, Filimoniga magoka eri'za enerita tavesinegantona rone timokaregane,

\VS{2}nersaro Apiane, magoka Anumzamofo eri'zama e'neruna ne' Arkipusine mono naga'ma, nonka'afima atruma nehaza nagamotaregane ama avona kreneramune.


\par }{\PP \VS{3}Anumza Nerfane Ranti Jisas Kraisi asunku'zamo'ene arimpa fruzamo'a tamagrane mesie.


\par }{\SH Filimoni amentintizane avesinte avu'avazamofo naneke
\par }
{\PP \VS{4}Mika zupa nunamuma hufina, kagriku'ma antahinegami'na, Anumzani'amofona susu hunentoe.

\VS{5}Na'ankure mono naga'ma kavesinezmantenka, Ramofo Jisasinte'ma kamentintima nehana zamofo kea, nagra antahi'noe.

\VS{6}Hagi nagrama nunamuma nehuana, kamentintima nehana zana kagrama tazeri hanavetikema nerasamina zamo'a, antahintahizanka'a erira nehina, Kraisimpima makamota asomu'ma me'neazana antahi ama hugahane.

\VS{7}Hu'negu rama'a muse nehu'na hanave enerue, na'ankure kagra nerfuga mono nagamokizmi zamagu'a zamazeri hanavenetinkena muse nehu'na fruhu'na nemanue.


\par }{\SH Filimoni'a, Onesimusima avesintesia zanku hu'nea naneke
\par }
{\PP \VS{8}E'ina hu'negu, nagrira Kraisi'a nazeri hanaveti'neankina hanave ke hu'na fatgoza huo hu'na hugantegaragi,

\VS{9}Nagra Poli'na, Krais Jisasi erizante kina hu'noa ne'mona, navesigantoa kazigati, kazeri otike huna kantahinegoe.

\VS{10}Kina nompi mani'nena azeri nenamofoza hu'noa mofavreni'a Onisimusinku, nagra kazeri otike hu'na kantahi'negoe.

\VS{11}Kotera kagri kavurera mago eri'za eriga osu'neanagi, menina kagrite'ene nagrite'enena, eri'zama'amo'a me'nea ne' efore nehie.


\par }{\PP \VS{12}Hagi kagritega etena, Onisimusina tumoni'agna hu'nemofo nagra huntogeno nevie.

\VS{13}Knare Musenkegu'ma kina hu'na maninofi, kagri no erino manineno naza haniegu navenesie.

\VS{14}Hianagi kagrama ontahinesanke'nama, nagrama mago'zama huntesua zankura navenosie. Hagi nagra aza huo hanuazanku, aza hu'zankura navenosianki, kagraka'a kavesite aza huo.


\par }{\PP \VS{15}Na'ankure amana agafarepi Onisimusima osia knafima kagri'ma katreneana, ete avresankeno kagrane manivava haniegu anara hu'ne.

\VS{16}Menina Onisimusia mago'ane kazokzo eri'za nera omanine. Hianagi nagritera kazokzo eri'za vahera agatereno navesinentoa nenfu'e. Hu'neanagi menina kagritera amega tavufare'ene Ramofompina mago'ane mono nerafu manine

\VS{17}Hagi nagranema tragoteta eri'zama e'neru'a zanku'ma nentahisunka, nagri'ma nenavranaza hunka Onisimusina avro.

\VS{18}Mago'za nehuno haviza hugantenesio, mago nofi hu'nesiana nagra miza hugahue.

\VS{19}Poli'na Nagra'a nazanu ama avona krenegamue. Nagra nona hu'na mizana hugahue. Nagra kagu kamemofona kaza hunoanagi, kagra nofira hunantenane hu'na nosue.

\VS{20}Tamage nenfuga, Ramofompina knare hunantenka, Kraisimpina nagu'a nazeri kasefahu kea nasami'nanegu nehue.


\par }{\PP \VS{21}Nagra kantahi'negoazana, agaterenka hugahane hu'na antahinegamina, ama avona krenegamue.


\par }{\PP \VS{22}Hagi anama nehanunka noma emasesuazana retro hunanto, na'ankure nagra amuha nehuankino, nunamu tamia Anumzamo'a antahino, kinafintira katufe natresagena vu'naku aveganentoe.


\par }{\SH Poli'ma musenke atrezamante'nea naneke
\par }
{\PP \VS{23}Hagi Krais Jisasi eri'zanku hu'za magoka kina hurante'naza ne'mo, Epafrasi'a musenkea atregante.

\VS{24}Anahukna hu'za magoka eri'za eneruna naga'mo'zanena, Makima Aristakusima, Demasima, Luku'ma, musenkea atregantaze.


\par }{\PP \VS{25}Ranti Jisas Kraisi asunku'zamo'a tamagrane mesie.


\par }